عەلی ئەکبەر مورادی

عەلی ئەکبەر مورادی (لەدایکبووی ساڵی ١٩٥٧ لە شاری گاوارە لە پارێزگای کرماشان) ھونەرمەند و گۆرانیبێژی ناسراوی کورد و مامۆستای تەموورەیە. ئەو گۆرانی بە ھەر دوو زمانی کوردی و فارسی گوتووە، بەڵام زۆربەی کارەکانی لەسەر مۆسیقای کوردی و بەتایبەت تەموورەیە. عەلی ئەکبەر شارەزای تەموورە و مەقامەکانییەتی. بەپێی گۆڤارێکی بریتانی، یەکێک بووە لە باشترین ٥٠ مۆسیقاژەنانی جیھان. مورادی لە فیستیڤاڵە مۆسیقاییەکانی زۆر شوێنی جیھاندا، وەک شارگەلی لەندەن لە ئینگلستان و سانفرانسیسکۆ و کالیفۆرنیای ئەمریکا، بەشدار بووە. ئەو لەگەڵ ھونەرمەندانێک وەکوو شارام نازری و کەیھان کەلھوردا ھاوکاریی کردووە و ئەلبۆمی داوە.

 ئەمانەش ببینە 

 پێڕستی کەسایەتییە کوردەکان

 سەرچاوەکان 

 عەلی ئەکبەر مورادی

پۆل:زیندووان
پۆل:خەڵکی کرماشان
پۆل:ژەنیارانی کورد
پۆل:کورد
پۆل:گۆرانیبێژانی کورد
پۆل:یارسانییەکان
پۆل:ژەنیارانی تەموورە
پۆل:لەدایکبووانی ١٩٥٧
پۆل:کوردەکانی ڕۆژھەڵاتی کوردستان
پۆل:گۆرانیبێژانی پیاوی کورد